Nóg 'n Leonardo da Vinci opgespoor | Maroela Media
Die Leonardo da Vinci-inskets (Foto: New York Times/Tajan)
Die tekening is 'n ekspressiewe studie van die gemartelde St. Sebastiaan en beeld die heilige uit as vasgemaak aan sy hande en voete en sy oë pleitend na die hemel gerig.
Aan die agterkant van die tekening is 'n klompie geskrewe brokkies en 'n paar sketse wat geskiedkundiges en kurators gehelp het om die herkoms van die stuk vas te stel.
Die eienaar, wat anoniem wil bly, het egter 'n verbysterende reaksie op dié nuus gehad toe hy deur Thaddée Prate, die kurator van die Tajan-afslaer, ingelig is. "Ek is baie bly. Maar ek het ander belangstellings in die lewe as geld," het hy aan The New York Times gesê.
Carmen C. Bambach, kurator van die Metropolitan Museum of Art, het aan dié koerant gesê sy vermoed die inkskets dateer sover terug as die 1480's.